ועדת העבודה והרווחה, כנסת 25, פרוטוקול מספר 64, 2023-06-14 00:00

ישראל אייכלר: בוקר טוב

ישראל אייכלר:  אנחנו בדיון מהיר של חבר הכנסת מישרקי ועוד כמה חברי כנסת שלא נמצאים פה

ישראל אייכלר:  אנחנו מקיימים דיון על המחסור החמור בקלינאיות תקשורת: אלפי ילדים נותרים ללא טיפול ראוי

ישראל אייכלר:  חברות הכנסת ביטון ומזרסקי הגיעו לכאן

ישראל אייכלר:  היות שאנחנו מוגבלים עד 11:00 מקסימום והרבה אנשים רוצים לדבר, אם אפשר לדבר דקה כל אחד אז כולם יוכלו לדבר

ישראל אייכלר:  ראשון המציעים יונתן מישרקי, בבקשה

יונתן מישרקי: תודה רבה, אדוני היושב-ראש, היות שהבעיה מוכרת אני לא ארחיב יותר מידי, אני רק אציין את הנקודות כדי שנוכל לקבל התייחסויות

יונתן מישרקי:       בראש ובראשונה אני מודה לך על קיום הדיון הזה

יונתן מישרקי:  הדיון הזה חשוב מאוד היות שאנחנו מדברים על חתך גילים מאוד משמעותי

יונתן מישרקי:  אתמול ציינו פה בכנסת את יום החינוך לגיל הרך וכולם דיברו על הצורך ועל ההשקעה בגיל הזה והמשמעויות שלו לעתיד

יונתן מישרקי:       אני רוצה לחלק את הדברים שלי לשתי נקודות מרכזיות שעליהן אני רוצה שהדיון הזה יתבסס: א', זה לא סוד – יש מחסור גדול מאוד בקלינאיות תקשורת ובעובדים בתחום ריפוי בעיסוק

יונתן מישרקי:  יצאו מספר דוחות בעניין הזה גם בשנים האחרונות

יונתן מישרקי:  הדוח האחרון הוא מאוקטובר 2021 שבו מדברים על מעל 2,100 עוסקים בתחום התקשורת ומעל 2,500 עוסקים בתחום הריפוי בעיסוק

קריאה: מחסור

יונתן מישרקי: מחסור

יונתן מישרקי:  מה אמרתי?      

קריאה: - - -     

יונתן מישרקי: בנושא הזה הייתי רוצה לשמוע את אנשי המשרדים הרלוונטיים – מה עושים כדי לצמצם את הפער הגדול הזה או, לפחות, להתחיל לגשר על הפער הזה

יונתן מישרקי:  זה הנושא הראשון שהוא מהותי אבל פחות מהותי ממה שאני רוצה לציין עכשיו להעלות בדיון הזה

יונתן מישרקי:  אני חייב תודה גדולה למאיה שלבד מזה שהיא כתבת רווחה היא גם לוקחת את התפקיד שלה צעד אחד קדימה והיא מציפה את הדברים לפנינו כדי שנביא אותם לידי ביטוי וכדי לטפל בהם ולרדת לשורשם של דברים

יונתן מישרקי:       מה שקורה זה שילד או ילדה בעלי מוגבלות שפתית או תקשורת שזכאים להיכנס לגן תקשורת, אנחנו מבינים שיש צורך שהוא יקבל טיפול מקצועי כדי לגשר על הפערים שלו

יונתן מישרקי:  יש גני תקשורת פעילים שיש בהם פונקציות מטפלות שאמורות לתת מענה

יונתן מישרקי:  החידוש הגדול שנחשפתי אליו הוא שיש גני תקשורת שמהותם הוא לתת פתרונות לאותן בעיות של אותם ילדים ואין בהם מטפלות מקצועיות – גני תקשורת בלי קלינאיות תקשורת

יונתן מישרקי:  זאת נקודה אחת בהקשר של המחסור שדיברנו עליו

יונתן מישרקי:  במקרה כזה קופת החולים שאמורה לתת את השירות להורה – ההורה מגיע לקופת חולים ואומר שאין לו קלינאית תקשורת ומבקש קלינאית תקשורת, ומתחילים לשלוח אותו להתחיל שוב את כל הפרוצדורה מההתחלה, כולל מסמכים, אבחונים הלוך וחזור, ובסוף מאשרים לו רק איקס טיפולים שגם זה – ההורה צריך לשלוח ולקחת את הזמן שלו, לנסוע ולהחזיר

יונתן מישרקי:  יתרה מזאת שגם זה דבר חשוב שהייתי רוצה לקבל עליו תשובות – הורים שמשלמים דמי השתתפות לא נמוכים - -     

ישראל אייכלר: רק תתכנס לסיכום

יונתן מישרקי: - - משלמים לגן תקשורת גם כשאין קלינאית תקשורת, והרבה פעמים לא מקבלים החזר על הכסף

יונתן מישרקי:  זאת אומרת הם משלמים על מוצר שהם לא מקבלים

ישראל אייכלר: אתה מדבר על קפה בלי קפה

יונתן מישרקי: יפה

יונתן מישרקי:  אדוני היושב-ראש, אני לא אנהל את הישיבה במקומך, אבל יושבת כאן אימא שחוותה את הדברים האלה על בשרה ויכולה להציג את הדברים, גברת אורית כהן

ישראל אייכלר: אם חברי הכנסת מרשים אני אאפשר לגברת להציג את הדברים

ישראל אייכלר:  אבל אני מבקש שכל אחד ידבר דקה ואז כל אחד יוכל לדבר

ישראל אייכלר:  אם כל אחד יגלוש אז לא יהיה לנו זמן לאנשים אחרים

ישראל אייכלר:       אורית כהן, בבקשה

אורית כהן: שלום

אורית כהן:  כמו שחבר הכנסת הציג אותי – אני אורית כהן, אני אימא לילד בן 5 שנמצא על הרצף

אורית כהן:  הילד שלי עד גיל שנתיים לא הוציא מילה מהפה, ובעצם כל התלות שלו בקלינאית תקשורת הייתה מאוד גדולה

אורית כהן:  הצורך בקלינאית תקשורת היה אקוטי כי מדובר בילד מאוד נבון וחכם שהבין אותי מגיל מאוד קטן ובכל זאת הוא לא הצליח להוציא מילה מהפה

אורית כהן:  השנה חווינו מצב שקלינאית התקשורת יצאה לחופשת לידה באוקטובר, ולא נמצאה מחליפה

ישראל אייכלר: בגן שפה?      

אורית כהן: כן, גן תקשורת

אורית כהן:  זה גן שפתי

ישראל אייכלר: אני לא בקי בשפה אז לא אמרתי "שפה" במקום "תקשורת"

ישראל אייכלר:  כי כל הזמן מחליפים את הטרמינולוגיה

רון כץ: את מדברת על גן שפתי?       

אורית כהן: אני מדברת על גן תקשורת

ישראל אייכלר: זה גן מסוג אחר?      

אורית כהן: אם יש הבחנה בין שני המושגים

אורית כהן:  הלוואי שלא הייתי מכירה גם את המושג של גן תקשורת

ישראל אייכלר: ובגן תקשורת לא הייתה קלינאית תקשורת?     

אורית כהן: בגן תקשורת לא הייתה קלינאית תקשורת

אורית כהן:  היא יצאה לחופשת לידה, ואף על פי שהיריון הוא משהו צפוי וידוע מראש לא נמצאה מחליפה

רון כץ: אין כוח אדם

ישראל אייכלר: אין כוח אדם

אורית כהן: אין כוח אדם ונדרשתי לפנות לקופת חולים

אורית כהן:  פניתי לקופת חולים ושם אמרו לי, לא, אצלנו רשום שהוא ממצה את הזכויות שלו במסגרת הגן

אורית כהן:  הייתי צריכה ללכת להוציא מסמכים ואישורים מהגננת, מהמשבצת של הגנים ולחזור חזרה לקופת חולים ולהוכיח שאין קלינאית תקשורת

אורית כהן:  אמרו לי, אוקיי, אם זה ככה, את זכאית לקבל את השירות דרך הקהילה

אורית כהן:  דרך הקהילה, זאת אומרת, דרך קופת חולים

אורית כהן:  במצב הטוב כשניסיתי להשיג קלינאית תקשורת בקופת חולים זה לקח בערך חצי שנה

ישראל אייכלר: חצי שנה? הוא כבר יכול להתחיל לדבר

אורית כהן: נכון

אורית כהן:  בדיוק ככה

אורית כהן:  זה בדיוק מה שאמרתי להם

אורית כהן:  זאת אומרת שלצורך העניין שנת הלימודים מסתיימת, ואני לא צריכה את העזרה שלכם

אורית כהן:  אני אם רק לילד אחד והבנתי שאם אני רוצה שהילד יתקדם אין לי ברירה אחרת, אלא למצוא קלינאית תקשורת בחוץ ולהוציא מכיסי את התשלומים

אורית כהן:  קופת חולים לא הייתה מוכנה להשתתף כי אני זכאית לקבל את השירות בקהילה

רון כץ: מדובר על אלפי שקלים, זה לא סכום זניח

רון כץ:  זה הרבה מאוד כסף

ישראל אייכלר: כמה עולה כל טיפול?      

אורית כהן: כל טיפול אצל קלינאית תקשורת זה בין 250 ל-350 שקל

ישראל אייכלר: וכמה טיפולים צריך בחודש?     

אורית כהן: זה אומר שפעם בשבוע, לפחות, הוא נמצא אצל קלינאית תקשורת פרטית

מאיר כהן: תיתני לי את הטלפון כי מה שאני קיבלתי זה יותר

אסנת סגל: את המיליונים הן לא עושות

אסנת סגל:  זה לא מיליונים, זה לא שש ספרות

קריאות: - - -     

ישראל אייכלר: זאת הייתה הערה

רון כץ: עינינו לא צרה באף אחד

רון כץ:  זה מכביד על ההורים, זה הכול

אסנת סגל: אני קצת חושדת שכן

רון כץ: תהיי רגועה שלא

ישראל אייכלר: זה לא הנושא

ישראל אייכלר:  אף אחד לא העלה את הנושא

ישראל אייכלר:  הנושא הוא מחסור בקלינאיות תקשורת, לא המחיר

אסנת סגל: מחסור בשירות הציבורי היות שהמשכורות נמוכות ותנאי העבודה קשים

ישראל אייכלר: אף אחד לא דיבר על המחיר שאתם לוקחים, ונא לא להעלות את זה על השולחן

ישראל אייכלר:  אם תרצי דיון תבקשי ונעשה דיון על המחיר

ישראל אייכלר:  בינתיים אף אחד לא דיבר על המחיר

ישראל אייכלר:  חבר הכנסת כץ רק ציין שזה עולה הרבה כסף

אסנת סגל: יש שורות ויש בין השורות

אורית כהן: עיני, חלילה, לא צרה לא בקלינאיות התקשורת ולא במרפאות בעיסוק – כל אחת מהן עושה את מלאכתה, מלאכת קודש

אורית כהן:  בסופו של דבר אני יכולה להגיד, לפחות ביחס לילד שלי, שהיום הוא מדבר שוטף ולא בגלל שהוא קיבל את השירות בגן כמו שהוא היה צריך לקבל

ישראל אייכלר: ולא קיבלת את ההחזרים בסוף?      

אורית כהן: לא קיבלתי

ישראל אייכלר: זה מה שחשוב

ישראל אייכלר:  תודה רבה

ישראל אייכלר:  אנחנו עוברים לחבר הכנסת רון כץ, בבקשה

רון כץ: תודה רבה, אדוני, על קיום הדיון החשוב

רון כץ:  חלק מהבעיות הקשות אצלנו במדינה מתחילות בגיל הרך

רון כץ:  זה מתחיל בדיוק בשלב שצריך להשקיע הכי הרבה באותם ילדים גם כדי לצמצם את הפערים וגם כדי למקסם את הפוטנציאל שיש בכל ילדה וילדה במדינת ישראל

רון כץ:       כאשר יש קושי, כמו למשל, קושי שפתי, ואין מענה שיידע לפתור אותו בגיל הזה הפער הולך וגדל

רון כץ:  אפשרי אבל קשה מאוד לסגור את הפער הזה בשלב מתקדם יותר

רון כץ:  מה שאנחנו צריכים לעשות פה זה, קודם כול, להאיר עם פרוז'קטור רציני את הבעיה

רון כץ:  צריכים להבין איפה הבעיה הזאת מתחילה

רון כץ:  לא סתם אין קלינאיות תקשורת במגזר הציבורי

רון כץ:  פה צריך לנתח את הבעיה הזאת

רון כץ:  כי בתור מי שעמד בראש מערכת חינוך של עיר גדולה לא הצלחנו למצוא

רון כץ:  אין במערכת

רון כץ:  חיפשנו בכל מקום ואין

רון כץ:  כשהילדים האלה מגיעים ואין להם קלינאית תקשורת והמשפחות צריכות לחכות חצי שנה לתור אז אין להם ברירה – הם הולכים לפרטי שהוא מאוד יקר

רון כץ:  מה ששמענו עכשיו זה מחיר מאוד טוב והוגן

ישראל אייכלר: צריך פשוט לתת להם החזר

ישראל אייכלר:  אני לא רואה פתרון אחר כי אני לא הולך לייצר מחר בבוקר קלינאיות

דבורה ביטון: הסיפור היחיד הוא לשלם לאנשים האלה

דבורה ביטון:  נקודה

רון כץ: חברים, ברשותכם, רק משפט כי אני חי את הנושא הזה הרבה מאוד שנים

רון כץ:  צריך לעשות כמה דברים במקביל: א', צריך למה ומאין מגיע החוסר ולפתוח את זה

רון כץ:  לפתוח את ההכשרות, לראות איך עושים את זה; שנית, צריך לתת מענה אמיתי להורים בדמות ההחזרים

קריאה: - - -     

ישראל אייכלר: הוא אומר את דעתו, לא את דעתכם

ישראל אייכלר:  נא להקשיב

רון כץ: זאת דעתי

ישראל אייכלר: תלמדו להקשיב, אחרת תהיו חברי כנסת

רון כץ: צריך לראות איך מאפשרים להורים החזרים מהירים יותר וגם צריך לראות איך בצורה יעילה מאפשרים גם לרשויות המקומיות כלים טובים יותר כדי לעזור לאותן משפחות

רון כץ:  כי בסופו של דבר הן נפגשות במעגל הקרוב לרשויות המקומיות ולמרכזים לגיל הרך

רון כץ:  ואנחנו צריכים לראות איך אנחנו משקיעים בזה

רון כץ:  כל הדיון הזה כדי שלא יחזור על עצמו בעוד שנה, בעוד שנתיים ובעוד שלוש שנים שוב, בסוף צריך מסקנות

רון כץ:  תודה רבה

ישראל אייכלר: תודה רבה

ישראל אייכלר:  אחמד טיבי במציעים, בבקשה

אחמד טיבי: אני אחד היוזמים גם של החוק במקור ב-2008

אחמד טיבי:  אני אקרא ממצאים מהדוח האחרון

ישראל אייכלר: קח את המיקרופון

ישראל אייכלר:  לא שומעים אותך

אחמד טיבי: אני אגיד לך למה

אחמד טיבי:  הגעתי מוועדת הכנסת

אחמד טיבי:  הצעתי הצעה דחופה לסדר היום לדון בסיוע נפשי ןפסיכיאטרי לילדים ערבים ביישובים הערביים אחרי מעשי רצח

אחמד טיבי:  זה על רקע הטבח שהיה ביפיע

אחמד טיבי:  נשיאות הכנסת 2023 דחתה את הבקשה

אחמד טיבי:  הגשתי ערעור

אחמד טיבי:  פעם ראשונה אני מגיש ערעור זה עשור

אחמד טיבי:  הקואליציה התגייסה כדי להפיל את ההצעה

אחמד טיבי:  רק לדון – לא ביקשתי לסגת מירושלים המזרחית, למשל

אחמד טיבי:  רק לדון בסיוע נפשי לילדים ערבים, והם דחו את זה

אחמד טיבי:  לכן הקול שלי צרוד

ישראל אייכלר: אבל פה יש לך זכות דיבור

אחמד טיבי: לא, לא

אחמד טיבי:  את זכות הדיבור אף אחד לא ייקח ממני בשום מקום

אחמד טיבי:       ממצאי הדוח האחרון של משרד ראש הממשלה מצביע על מחסור של 1,878 בעלות רישיון בפיזיותרפיה, 2,177 בקלינאי תקשורת ו-2,056 בריפוי בעיסוק בזמן שבשנים האחרונות גדלה אוכלוסיית הילדים על הרצף האוטיסטי ב-120%

אחמד טיבי:       אני חוקקתי את החוק של אסדרת העיסוק במקצועות רפואה ב-2008, וחוץ מפיזיותרפיה, קלינאות תקשורת וריפוי בעיסוק היה גם מקצוע רביעי – דיאטניות

אחמד טיבי:  אבל פה אנחנו מדברים על המחסור החמור בקלינאי תקשורת, והילדים נשארים בלי טיפול

מאיר כהן: תלויי שרה

אחמד טיבי: כן, כן

מאיר כהן: תלויי שפה זה חשוב מאוד

אחמד טיבי: גם בפגישות שהיו לנו עם מאיר כהן כאשר היה שר, דיברנו על הצורך בתקנים לקלינאים שמדברים ערבית עם ילדים ערבים

אחמד טיבי:  כי הטיפול הזה הוא תלוי שפה

אחמד טיבי:  יש מחסור בנושא הזה, ולכן מכל הבחינות הוועדה נדרשה לפעול בנושא הזה

אחמד טיבי:  תודה

קריאה: אני רוצה לומר שבאוניברסיטת תל-אביב 30% מהסטודנטים לקלינאות תקשורת הם ערבים

אסנת סגל: ונפתחת תכנית חדשה גם בסכנין

ישראל אייכלר: חברת הכנסת דבי ביטון, בבקשה

דבורה ביטון: כבוד היושב-ראש, בוקר טוב, אנחנו צריכים לשים את הדברים על השולחן

דבורה ביטון:  הבעיה העיקרית היא התשלום לעובדים

דבורה ביטון:  אם הם לא מתוגמלים הם לא נמצאים במגזר הציבורי, אדוני

דבורה ביטון:  אנחנו שוכחים דבר מאוד פשוט: יש פה נייר עמדה, ובו הם אומרים בפירוש: אין מחסור

דבורה ביטון:  פשוט לא משלמים אז אנחנו צריכים לחפש איפה להתפרנס

דבורה ביטון:  וזה בצדק

דבורה ביטון:       בהתחשב בעבודה שהם עושים והצורך שהילדים האלה צריכים לעבור את זה בגיל מוקדם יותר כמה שיטפלו בהם מוקדם יותר זה גם יחסוך למדינה שלנו הרבה כסף

דבורה ביטון:  כי נתחיל לקבל ילדים שנוכל לשלב

דבורה ביטון:  לכן יש צורך לפתוח את כל נושא השכר שלהם

דבורה ביטון:  השכר שלהם הוא בין הנמוכים - -     

קריאה: השכר מביש, מביש

קריאה: הנמוך ביותר במקצועות הבריאות

קריאה: 32 שקלים לשעה

ישראל אייכלר: יש לי אלייך שאלה אינפורמטיבית: האם מותר למי שעובדת היום במגזר הציבורי לקבל פרטי?      

דבורה ביטון: אני מניחה שכן

דבורה ביטון:  מן הסתם היא צריכה להאכיל ולהמשיך את חייה

ישראל אייכלר: אם כן אז המצב שונה

אסנת סגל: המצב לא שונה

אסנת סגל:  אי אפשר להתפרנס - - -     

קריאה: הפרטי מממן את הציבורי

קריאה:  זה מה שקורה פה

ישראל אייכלר: כן, זה מה שחשבתי

קריאה: אבל זה לא פתרון מקובל

ישראל אייכלר: זה מה שרציתי להבהיר – האם זה נכון

ישראל אייכלר:  למה שאלתי? אתמול היה פה דיון עם מטפלים בבעלי מוגבלויות

ישראל אייכלר:  הם לא יכולים ללכת אחר הצהריים לעבוד באופן פרטי - -     

דבורה ביטון: זה אותו סיפור, פחות או יותר

ישראל אייכלר: - - הם באמת חיים משכר מינימום

ישראל אייכלר:  לכן רציתי לדעת האם באמת מעסיקים פה אנשים בשכר מינימום או יש אפשרות לאחר הצהריים בפרטי, ואני שמח מאוד שיש

ישראל אייכלר:  אני בעד רפואה פרטית

דבורה ביטון: אדוני, תסכים איתי שהם לא צריכים להיענש ולעבוד בשתי עבודות

דבורה ביטון:  יש גם חיים מעבר לזה אתמול היה דיון על - - - האם באמת מעסיקים פה אנשים בשכר מינימום

ישראל אייכלר: לא, לא

ישראל אייכלר:  אני רק שאלתי אינפורמציה, ותודה על האינפורמציה

דבורה ביטון: אני רוצה להצטרף למה שאמר חברי רון שגם ההורים שצריכים שיפוי במקרים שהם נזקקים לו, לא ייתכן שזה יהיה נטל על ההורים

דבורה ביטון:  תתכבד המדינה ותתקצב באמת את כל מה שצריך כאן

דבורה ביטון:  תודה

קריאה: בראבו

קריאה:  תודה רבה

ישראל אייכלר: חברת הכנסת טטיאנה מזרסקי, בבקשה

טטיאנה (טניה) מזרסקי: תודה, אדוני היושב-ראש, אין ויכוח שהתפתחות הילד וטיפול בילדים זה תחום שדורש התייחסות מיוחדת של הממשלה

טטיאנה (טניה) מזרסקי:  מי שבחר לעבוד בתחום אלה אנשים מדהימים שהשקיעו מאמצים וכספים כדי לקבל הכשרה והשכלה

טטיאנה (טניה) מזרסקי:  מקצוע קלינאית תקשורת דורש לימודים אקדמיים של ארבע שנים לפחות ועוד 1,000 שעות של התנסות

טטיאנה (טניה) מזרסקי:  אני לא טועה?      

קריאה: את לא טועה

טטיאנה (טניה) מזרסקי: מדובר בנשים שעוסקות במקצוע הזה עם הרגש האימהי, עם הנטייה הטבעית שלהן לטפל בילדים

טטיאנה (טניה) מזרסקי:  הן עושות עבודה יוצאת מן הכלל

טטיאנה (טניה) מזרסקי:  אבל בגלל שהן נאלצות להתפרנס בכבוד ולעבוד רק במשרה חלקית במערכת הציבורית, כדי להתפרנס הן צריכות לעבוד אחרי הצהריים או באופן פרטי בארגונים פרטיים

טטיאנה (טניה) מזרסקי:  אם לא נפתור את הבעיה של הסכמי שכר במערכת שכר למטפלים אנחנו לא נפתור את הבעיה

טטיאנה (טניה) מזרסקי:  כי הבעיה היא לא בכמות של המטפלים אלא בתנאי ההעסקה

קריאה: נכון מאוד

קריאה:  מדויק

קריאה: אפשר לדבר על - - -     

ישראל אייכלר: אני עדיין בשלב חברי הכנסת

ישראל אייכלר:  חבר הכנסת מאיר כהן, בבקשה

מאיר כהן: בוקר טוב, אדוני היושב-ראש, תודה למציעים, הוועדה הזאת מתעסקת בנושא קלינאיות תקשורת מ-2012

מאיר כהן:  אני רוצה לעשות מיפוי חשוב שנדע אותו: אכן אין בעיה מבחינת הפקולטות לקלינאיות תקשורת, לרבות בדרום

מאיר כהן:  אני באתי מדימונה אז היה לי הכבוד להיות חלק מפתיחת החוג ב"אחווה"

מאיר כהן:  התואר הראשון כבר סיים ועכשיו מתחיל תואר שני, ושם אחמד טיבי פנה אליי ואמר שצריך לעשות - - - שפה

מאיר כהן:  לצערי, לא נרשמו הרבה בדואים, אבל הכוונה הייתה – וייאמר לזכות "אחווה" שהם הכשירו גם חדרים שקטים וכל מה שצריך וגם את השפה

מאיר כהן:       מי שצריך להיות כאן, אדוני, ואני מקווה שתזמן אותם בפעם הבאה, זה ראשי קופות החולים

ישראל אייכלר: כולם הוזמנו

מאיר כהן: אז אם הם לא באו הם מחוצפים

מאיר כהן:  צריכים להגיע לכאן המנכ"לים של קופות החולים

מאיר כהן:  כי הסיפור הזה צריך פעם אחת להיסגר

מאיר כהן:  באופן קבוע הם מעסיקים כ-60% מהצורך וגם 60% האלה, לא משלמים להם כראוי, הם בתחתית סולם השכר

מאיר כהן:  לכן צריכים להיות כאן ראשי הקופות

מאיר כהן:       בני סיפר לי שהם מחכים כבר שבעה חודשים אז אמרתי שיחפשו מישהו בסקטור הפרטי

מאיר כהן:  ככה לאט-לאט מי שהפרוטה בידו יכול ללכת לסקטור הפרטי, ואין לי שום עניין, הגברת שכעסה – גם כשישלמו לכם 500 שקלים – מגיע לכם - -     

קריאה: נכון

מאיר כהן: אתם מצילי נפשות - -      

קריאה: נכון

מאיר כהן: - - מי שלא חש את זה על בשרו אולי לא מכיר את זה

מאיר כהן:  לכן הוויכוח הוא לא איתכם, אלא עם קופות החולים, משרד הבריאות - -     

יהודית דרורי: ומשרד החינוך

מאיר כהן: שני הגופים האלה צריכים להבין שקלינאות תקשורת זה מקצוע שהולך ונדרש

מאיר כהן:  לא יכול להיות שאתה תהיה חבר באגודה של מקצוע שנדרש כל יום יותר ויותר ותצטרך להשלים עבודה כדי להביא 10,000 שקלים הביתה

מאיר כהן:  זאת בושה

מאיר כהן:  את הדבר הזה אמרנו כאן כל כך הרבה שנים

מאיר כהן:       אגב, כשאני הייתי ראש עיר הוא שאני דרך עיריית דימונה סבסדתי את שכר השעה שלהם

מאיר כהן:  ככה יכולתי להביא אנשים למרכז לגיל הרך

מאיר כהן:  רק ככה

מאיר כהן:  מה קורה במקום שאין כסף? הסיפור כאן הוא – תסלחו לי – של עניים ועשירים

מאיר כהן:  מי שעשיר מתרגל למציאות ומוציא מכיסו 400 שקלים ומטפל בבן שלו, בנכד שלו, באח שלו; מי שעני ומי שנסמך רק על קופות החולים יכול לחכות שנה שלמה עד שבנו או בתו או מי שצריך, רואה רופא

מאיר כהן:  לכן אני מציע לך, אדוני: תקרא למנכ"לי הקופות ולשר הבריאות שיישבו כאן ויפתרו את הבעיה

מאיר כהן:  תודה רבה

מאיר כהן:  הדיון הזה חשוב מאוד

זהר לרר פטקין: ושר החינוך ומשרד האוצר     

רון כץ: אני מציע לשאול לידיעה כמה זמן לוקח לראות ועדה

רון כץ:  כי צריך לקבל - - - מוועדה

ישראל אייכלר: איזו ועדה?     

רון כץ: ועדת אפיון

ישראל אייכלר: אה, בהתחלה, אתה אומר

ישראל אייכלר:  עוד לפני שהוא מאושר

רון כץ: משם מתחיל הכשל

ישראל אייכלר: חבר הכנסת ואליד אלהואשלה גם היה בין המציעים, בבקשה

וליד אל-הואשלה: שלום לכולם

וליד אל-הואשלה:  קודם כול, חשיבות הנושא

וליד אל-הואשלה:  אני בטוח שחבריי הקדימו אותי ודיברו על הנושא החשוב הזה

וליד אל-הואשלה:  בכלל האוכלוסיות יש מחסור בכל התקנים האלה ובדברים שאנחנו מחויבים לתת בהם שירות וטיפול לילדים שלנו

וליד אל-הואשלה:  אנחנו הגשנו את ההצעה הזאת מכיוון שיש מחסור גדול

וליד אל-הואשלה:  המטרה שלנו היא שהמדינה תיקח חלק בזה, תסייע ותקים ועדה ותטפל בנושא הזה

וליד אל-הואשלה:  המחסור הזה לא יכול להימשך, ואנחנו מחויבים לתת מענה

וליד אל-הואשלה:  תודה

ישראל אייכלר: חבר הכנסת משה רוט במציעים, בבקשה

משה שמעון רוט: תודה רבה, אדוני היושב-ראש, כמו שכולם ציינו את החשיבות אני רק יכול לדבר מניסיון אישי שאני עצמי ואחד הילדים שלי ואחרי זה אחד הנכדים שלי נזקקנו לשירות של קלינאית תקשורת

משה שמעון רוט:  בהתחלה היה קושי למצוא את האדם המתאים, לכן כמו שחבר הכנסת כהן אמר עניין של עניים ועשירים בכלל לא היה במערכת הציבורית באותה תקופה, בוודאי קלינאי תקשורת הם לא נגישים תוך חצי שנה-שנה

משה שמעון רוט:  אבל אחרי זה כבר כשהשתפר העניין והיו יותר קלינאי תקשורת אז היה עניין המחיר, העלויות והנגישות

משה שמעון רוט:  אז מניסיון אישי אני יכול להגיד שאני מכיר את הקושי משני הצדדים, ואני ומודה לכל אלה שבאו לפה כדי לספר וגם כדי למצוא את הפתרונות בשכר ובנגישות

משה שמעון רוט:  אני מקווה, אדוני היושב-ראש, שאתה תצליח להביא את זה לידי ביצוע

ישראל אייכלר: בוא ננסה

ישראל אייכלר:  אני רוצה לציין בברכה מישהי שבעוד חצי שעה עומדת להיות מועמדת לבחירות

ישראל אייכלר:  אז בתור עכשיו חבר הכנסת עופר כסיף, בבקשה

מאיר כהן: חסר לי החלק השני של המשוואה – אני עומד לבחור בה

ישראל אייכלר: לכן חוקקו חכמינו הראשונים את הבחירה החשאית כדי שאף אחד לא יוכל להגיד "אני בוחר"

רון כץ: אבל אני באמת בוחר בקארין

ישראל אייכלר: הנה, תתחילו לעשות חשיפה, אאוטינג

ישראל אייכלר:       חבר הכנסת עופר כסיף, בבקשה

עופר כסיף: תודה רבה, כבוד היושב-ראש ותודה ליוזמים

עופר כסיף:  יש מקצועות שאפשר לכנות אותם מקצועות כלליים במובן של החשיבות החברתית

עופר כסיף:  כלומר מקצועות שהאינטרס לכאורה הצר של העובדים בהם הוא בעצם אינטרס של החברה כולה

עופר כסיף:  הנושא שאנחנו דנים בו הוא בדיוק זה

עופר כסיף:  כלומר אלה שעוסקים במלאכה של קלינאות תקשורת וריפוי בעיסוק, כשהם נאבקים – בדרך כלל נאבקות, האמת – על תנאי ההעסקה שלהן הן בעצם נאבקות על האינטרס של כל החברה משום שזה גם אינטרס של הילדים, זה אינטרס גם של ההורים

עופר כסיף:  זה לא אינטרס צר

עופר כסיף:  למה אני אומר את זה? כי תנאי ההעסקה בתחומים המדוברים הם תנאי העסקה בלתי נסבלים

עופר כסיף:  זה לא רק העניין של השכר, זה לא רק העניין של השעות, זה לא רק העניין של הקושי הנפשי והפיזי לעסוק במקצועות האלה – יש הרבה מעבר לזה

עופר כסיף:  אני חייב להגיד שאני מהצד מרגיש שיש בזה גם סוג של ביזוי

עופר כסיף:  מכיוון שכשאדם עובד כל כך קשה בתחומים האלה בתנאי העסקה כל כך משפילים זה מבזה

עופר כסיף:  הדבר הזה צריך להיפסק

עופר כסיף:  הדבר הזה חייב להתהפך משום שאלה המקצועות שבהם המדינה צריכה להשקיע הכי הרבה, כולל בתנאי ההעסקה

עופר כסיף:  המדינה חייבת לטובת העובדים והעובדות ולטובת הילדים ומשפחותיהם - -     

ישראל אייכלר: תודה רבה

עופר כסיף: אני חייב להגיד רק עוד משפט אחד בהקשר הזה: גם בפניות של יוזמי ההצעה החשובה הזאת מדובר על החוסר בתוך מסגרת החינוך המיוחד

עופר כסיף:  צריך לשים לב שהדגש צריך להיות על תנאים הולמים ועל פתרון לבעיית המחסור בתוך מערכת החינוך

ישראל אייכלר: על זה מדובר

ישראל אייכלר:  זה הדין

עופר כסיף: ברגע שמדובר על כך שהורים יפנו, למשל, לקלינאיות תקשורת בשעות אחר הצהריים במסגרת הפרטית זה לא נותן מענה

עופר כסיף:  כמו שאמר חברי חבר הכנסת כהן - -     

ישראל אייכלר: לפרולטריון בוודאי שלא

עופר כסיף: בוודאי

עופר כסיף:  זה משחק לרעת המעמדות המנוצלים

ישראל אייכלר: אתה מייצג את הפרולטריון, נכון?      

עופר כסיף: אני איתך בזה עד הסוף

ישראל אייכלר: תודה רבה

עופר כסיף: אז אני אומר עוד פעם: זה גם העניין החברתי המעמדי החשוב מאוד הזה שאנשים עניים יותר לא יכולים לממן, אבל זה גם העניין של הפתרון בתוך מסגרת החינוך

עופר כסיף:  לכן מי שצריך להפנות אליו את הבקשות ולשים את הדגש זה שר החינוך, לא שר הבריאות

ישראל אייכלר: תודה רבה

ישראל אייכלר:  חברת הכנסת קארין אלהרר, בבקשה

ישראל אייכלר:  את לא צריכה לעבוד קשה כי אני זוכר שאני זכיתי להיות פעמיים חבר בוועדה למינוי דיינים והיו לי כמעט 100 קולות

ישראל אייכלר:  כך שאת יכולה להיות רגועה

קארין אלהרר: טוב, בקרוב אצלי

קארין אלהרר:       אני רוצה להודות למציעים על הנושא החשוב

קארין אלהרר:  הרבה פעמים מדינת ישראל מסתכלת על החור שבגרוש

קארין אלהרר:  באים נציגי האוצר שעושים עבודתם, ואומרים, אנחנו רוצים לפעול ביעילות

קארין אלהרר:  אז הבשורה היא שיעילות אמיתית מחייבת מתן תנאים הולמים למטפלים הפרא-רפואיים באופן כללי ולקלינאיות התקשורת באופן ספציפי

קארין אלהרר:  מאין-ספור פניות שמגיעות ללשכתי ברור לכול שההשקעה בגיל הצעיר, גם במעונות היום השיקומיים, גם במערכת החינוך, היא רווח גדול למדינת ישראל

קארין אלהרר:  כי אותם ילדים וילדות יהפכו להיות ילדים שהפוטנציאל שלהם בא לידי ביטוי באופן מלא – לא חלקי, לא ליד

קארין אלהרר:  צריך להבין שאם לא יינתנו המענים בתוך המסגרת, ונניח שההורים מסוגלים ונותנים את המענה בשעות אחר הצהריים –  זה לא מספיק

קארין אלהרר:  ילד על הרצף האוטיסטי שלא מקבל את המענה הזה בגן זה ילד שיש לו קושי לבוא לידי ביטוי בגן

קארין אלהרר:  יש פה אין-ספור היבטים שחייבים להבין ולשים על השולחן

קארין אלהרר:       אנחנו לא יכולים להמשיך בצורה הזאת

קארין אלהרר:  נעזוב את זה שגם בשוק הפרטי קשה

קארין אלהרר:  אבל במגזר הציבורי המצב הולך ומחריף

קארין אלהרר:  כמה פעמים קיבלתי פניות של גן תקשורת ללא קלינאית תקשורת

קארין אלהרר:  איך זה יכול להיות? איך נותנים מענה אמיתי לאותם ילדים?      אז אני קוראת לשר הבריאות שאני מכירה את רגישותו ואני מכירה את מחויבותו לנושאים החברתיים, ואני בטוחה שהוא יטה כתף ואוזן וגם יביא את האוצר בעניין הזה

קארין אלהרר:  כי להמשיך ככה זאת גזירת גורל קשה לילדים ולמשפחות; ובעתיד זאת גזירה קשה ביותר על תקציב מדינת ישראל

קארין אלהרר:  תודה

ישראל אייכלר: תודה רבה לחברת הכנסת קארין אלהרר

ישראל אייכלר:  אנחנו נעבור עכשיו לקהל

ישראל אייכלר:  אם מישהו רוצה שגם אחרים ידברו שיקצר

ישראל אייכלר:  ראשונת הדוברים בקהל היא ד"ר אסנת סגל, יושבת-ראש האגודה הישראלית של קלינאי תקשורת, בבקשה

אסנת סגל: בוקר טוב

אסנת סגל:  אני נמצאת כאן היום גם כיושבת-ראש האגודה הישראלית של קלינאי תקשורת וגם כנציגת החוג להפרעות בתקשורת באוניברסיטת תל-אביב

אסנת סגל:  בשני הכובעים האלה אני רוצה להודות לוועדה שהתכנסה ומעלה שוב את הנושא החשוב הזה על סדר היום; גם להודות לדוברים שרובם סיכמו היטב את הנושא: יש מחסור גדול בשירות הציבורי בגלל תנאי השכר והעבודה הירודים; יש לנו בעיה במשרד החינוך

אסנת סגל:  לאחרונה היה שם מאבק על תנאי השכר של המורים שגם הם צריכים שיפור, אבל קולם של קלינאי התקשורת לא נשמע

אסנת סגל:  זאת הייתה הזדמנות לשפר את התנאים הקשים של קלינאי התקשורת במסגרות החינוך, אבל דבר לא נעשה

אסנת סגל:       אז, ראשית, אם רוצים לשפר את התנאים צריך לשבת עם משרדי החינוך והאוצר ולבנות תכנית איך קולטים קלינאים בשכר ראוי בתוך המערכת

אסנת סגל:  במשרד החינוך זה גם עניין של שכר וגם של תנאי עבודה

אסנת סגל:  לא ייתכן שקלינאיות תקשורת ירוצו משמינית משרה לרבע משרה, מגן לגן, מבית ספר לבית ספר כדי לקושש בסוף חצי משרה

אסנת סגל:  לא יעלה על הדעת שקלינאית תעבור ברכבה הפרטי מעיר לעיר או משכונה לשכונה כדי להשיג בסוף משהו שהוא 50% משרה

אסנת סגל:  איפה נשמע כדבר הזה?      

ישראל אייכלר: תודה רבה

ישראל אייכלר:  אנחנו נעבור לזהר לרר פטקין, מנכ"לית האגודה הישראלית של קלינאי תקשורת, בבקשה

זהר לרר פטקין: שלום, אני נציגת הפרולטריון שדובר בו קודם

ישראל אייכלר: את לא אומרת שאת בוחרת דווקא בעופר כסיף

עופר כסיף: אל תביך אותה

זהר לרר פטקין: א', אל תביך אותי, בעיקר מולו; ולאחרונה שמעתי שהבחירות חשאיות

זהר לרר פטקין:  אז אני אשמור על זה

ישראל אייכלר: אני אומר את זה בחברות לעופר

ישראל אייכלר:  אצלו זה לא העלבון, זה הדגל

עופר כסיף: תרתי משמע

ישראל אייכלר: בדיוק

זהר לרר פטקין: עם הדגל אני לא מתווכחת

זהר לרר פטקין:       אני רוצה להגיד בצורה חד-משמעית וברורה: אין מחסור בקלינאיות תקשורת במדינת ישראל, אין מחסור במרפאות בעיסוק במדינת ישראל

זהר לרר פטקין:  יש מחסור בקלינאיות תקשורת ומרפאות בעיסוק שיסכימו לעבוד בתנאים מחפירים ומבזים במגזר הציבורי במסגרות בתי הספר - -     

ישראל אייכלר: את רוצה להגיד כמה זה לשעה בערך?      

קריאה: 2,000 שקל

זהר לרר פטקין: קלינאית תקשורת או מרפאה בעיסוק שלמדה שלוש שנים וחצי פלוס 1,000 שעות של התנסות קלינית מעשית ועמדה בהצלחה במבחנים של משרד הבריאות כדי לקבל רישיון עיסוק, ורק אז היא מתחילה לעבוד

ישראל אייכלר: שאלתי על השכר

זהר לרר פטקין: השכר נע בין שכר מינימום שהוא על הגבול של 30 ומשהו שקלים ועד – פה יש לי דוגמות לתלושי שכר וזה מגיע ל-90 שקלים

זהר לרר פטקין:  זה שכר מבזה

זהר לרר פטקין:  אני מדברת על שכר ברוטו

זהר לרר פטקין:  אז נכון ש-30 שקלים זה גם נטו, אבל 90 שקלים זה לא רחוק

ישראל אייכלר: או 30 או 90?       

קארין אלהרר: בשוק הפרטי זה 400

זהר לרר פטקין: אני לא מדברת על השוק הפרטי - -      

קארין אלהרר: בסדר, רק לשם המחשה

זהר לרר פטקין: - - אני מדברת על עובדת במשרד החינוך שיש לה תואר ראשון או שני

אסנת סגל: גם 400 זה לא הרבה כשאת לוקחת בחשבון שכר דירה או הוצאות - - -      

ישראל אייכלר: את לא ברשות דיבור

זהר לרר פטקין: כרגע אני לא רוצה לדבר בכלל על המגזר הפרטי

זהר לרר פטקין:  הן בורחות למגזר הפרטי - -     

יונתן מישרקי: היושב-ראש ביקש לדעת מה הפער בין המגזר הציבורי לפרטי

זהר לרר פטקין: הפרטי לא בדיון בכלל

ישראל אייכלר: הפרטי זה לא  - - -     

אסנת סגל: אתם שואלים את זה גם את הרופאים?      

ישראל אייכלר: שאלתי על הפער בין מי שמקבל 30, שזה שערורייה, לבין מי שמקבל 90 – הלוואי עליי

דבורה ביטון: 90 מורכב מהשכלה - - -     

ישראל אייכלר: לא התכנסתם כאן בגלל 90 שקל

מאיר כהן: למה את כועסת?      

ישראל אייכלר: התכנסנו בגלל 30 שקל

זהר לרר פטקין: יש לי פה טבלה שפרסם משרד הבריאות - -      

אסנת סגל: גם 90 שקל כשאתה עובד בזה בסך הכול 10 שעות זה לא משכורת

ישראל אייכלר: למה 10 שעות? הם אומרים שיש מחסור אז יש לה כמה שעות שהיא רוצה

אסנת סגל:  לא, אין כמה שעות שהיא רוצה כי בסוף היא תגיע למשכורת של 3,500 שקל אם היא תעבוד רק בתנאים האלה, והיא לא יכולה להתפרנס מזה

ישראל אייכלר: אני לא הבנתי

ישראל אייכלר:  אולי מישהו אחר יסביר לי

מאיר כהן: אדוני היושב-ראש, קלינאות תקשורת זה הקצאה לבתי הספר

מאיר כהן:  לא בכל בית ספר מקבלים הקצאה של 100%

מאיר כהן:  לכן קלינאיות תקשורת צריכות להתחלק בין בתי הספר: יש בית ספר שמקבל שמונה שעות לקלינאית תקשורת, ובית ספר אחר מקבל שש שעות לקלינאית תקשורת, ובית ספר אחר מקבל 10 שעות

מאיר כהן:  לכן היא צריכה לדלג מבית ספר לבית ספר

ישראל אייכלר: - - - הוצאות הרכב והזמן שהיא מדלגת

מאיר כהן: 90 שקל זה אחרי תיקון לפני שנתיים

קריאה: כל ההוצאות על חשבוננו: הטלפון, הרכב - -     

ישראל אייכלר: הפעמון כבר מצלצל, ואת דיברת יותר מדקה

ישראל אייכלר:  זה בסדר גמור

ישראל אייכלר:  את דיברת שלוש דקות אבל - - -      

זהר לרר פטקין: בטבלאות השכר של משרד הבריאות מופיעות מרפאות בעיסוק וקלינאיות תקשורת הכי למטה

זהר לרר פטקין:  רק לצידן הסטז'רים; ואני מזכירה שסטז'ר זה מעמד זמני של כמה שנים שאחרי כן השכר קופץ לראש הטבלה

זהר לרר פטקין:  הן יישארו תמיד למטה עד שלא יבוצע תיקון על-ידי המדינה

ישראל אייכלר: תודה רבה

ישראל אייכלר:  עורכת הדין הדס ארנון שרעבי, עמותה ישראלית לאוטיזם, בבקשה

הדס ארנון-שרעבי: אני מבקשת להגיד דבר קצר ואז להעביר את רשות הדיבור לגברת פזית גור, ראש סקטור קלינאיות התקשורת בעמותה, כדי שתיתן לנו תמונה מה קורה בשטח

הדס ארנון-שרעבי:       לגבי דוח משרד ראש הממשלה באשר להמלצות לטווח הקצר, הבינוני והארוך של הפער במקצועות הבריאות – אנחנו רוצים לדעת מתי דוח ההמלצות יפורסם, ואנחנו  מבקשים מהוועדה שתעקוב אחרי הפרסום

הדס ארנון-שרעבי:  הדוח היה צריך להתפרסם כבר לפני למעלה משנה

הדס ארנון-שרעבי:  עד כה הדוח לא פורסם

ישראל אייכלר: תגידי שוב של מי הדוח?      

הדס ארנון-שרעבי: דוח של משרד ראש הממשלה בשיתוף כמה משרדים

ישראל אייכלר: מי משרדי הממשלה יכול לספק לנו את הדוח הזה? אתם תעבירו את זה לוועדה?     

רותם אליהו: הוא יתייחס לזה - - -     

ישראל אייכלר: אני רוצה את הדוח עצמו

רותם אליהו: כשתושלם העבודה - - -     

ישראל אייכלר: אה, הם עוד לא סיימו

ישראל אייכלר:  הבנתי

אסנת סגל: איך מכנסים ועדה בלי הדוח הזה?      

הדס ארנון-שרעבי: סיימו - - -     

הדס ארנון-שרעבי: אדוני, הדוח הוא בעקבות החלטה 1140 של הממשלה שניתנה בפברואר 2022

הדס ארנון-שרעבי:  הוא נקבע בלוחות זמנים קצרים יחסית, והוא היה צריך להתפרסם כבר לפני הרבה זמן

הדס ארנון-שרעבי:  הוא היה צריך להתפרסם כבר לפני התקציב כדי להיות מתוקצב ומיושם

הדס ארנון-שרעבי:  אנחנו שומעים פה את המשבר

הדס ארנון-שרעבי:  וגם הדוח הקודם שמדבר על הנתונים אומר שהמחסור רק ילך ויחריף וחייבת להיות פה התערבות ממשלתית

הדס ארנון-שרעבי:  אנחנו מבקשים מהוועדה, בבקשה, לעקוב אחר פרסום הדוח

ישראל אייכלר: אנחנו נעקוב, בעזרת השם

הדס ארנון-שרעבי: ותקצובו ויישומו

זהר לרר פטקין: תקצובו – בואי - - - בעוד שלוש שנים נחכה לזה

ישראל אייכלר: פזית גור, בבקשה

פזית גור: אני מנהלת הסקטור קלינאות התקשורת בעמותת "אותי"

פזית גור:  אני רוצה להגיד משהו מתוך השיחות שלי עם קלינאי תקשורת שעובדים בגני התקשורת וגם מתוך התנסות אישית: קלינאי תקשורת רוצים לעבוד בשירות הציבורי

פזית גור:  הם מקבלים הכשרה מאוד טובה, הם מסורים לעבודה שלהם, והם מבינים שהמענה הנכון לילדים על הרצף הוא בתוך גן עם צוות רב-מקצועי שיכולים לעזור ולהשפיע על התפקוד של הילדים באופן יומיומי

פזית גור:       בשנים האחרונות עומס העבודה הוא כל כך בלתי אפשרי

פזית גור:  שעות העבודה מהבית הן מרובות כל כך

פזית גור:  אני מכירה קלינאי תקשורת ותיקים שעבדו שנים רבות במערכת הציבורית ועוזבים כי אין להם ברירה

פזית גור:  זה לא קל לעבוד באופן פרטי, זה לא קל לעבוד לבד וזה גם לא נכון מקצועית

פזית גור:       עוד דבר שאני רוצה להגיד: אנחנו פוגשים את ההורים – ושמענו כאן עדות אישית של אחת האימהות – שאומרים לנו: הילד נכנס לגן תקשורת אבל לא קיבל טיפול

פזית גור:  אולי אם הוא היה מקבל טיפול הוא היה אומר כמה מילים, ואולי היינו יכולים להבין מה הוא רוצה לאכול או כשהוא מבקש מוצץ בעזרת לוח של סמלי תקשורת והוא לא מקבל את המענה הזה

פזית גור:  כל הורה רוצה שהילד שלו יזכה לחיות חיים עצמאיים ועם משמעות

פזית גור:  אנחנו כאן בשביל להילחם בשביל המטופלים שלנו שיקבלו את העזרה שהם זקוקים לה

ישראל אייכלר: תודה רבה

ישראל אייכלר:  אלי גבאי, בבקשה

ישראל אייכלר:  מה התפקיד שלך?      

אליהו גבאי: אני יושב-ראש איגוד מקצועות הבריאות בהסתדרות

אליהו גבאי:  אדוני היושב-ראש, חברי הכנסת הנכבדים, זה יום עצוב בשבילי, ואני אגיד לך גם למה

אליהו גבאי:  כי במהלך 15 השנים האחרונות אני משתתף בעשרות דיונים כאלה בכנסת שאין להם תכלית ואין להם תועלת

אליהו גבאי:  אני מניח שעד הפרישה שלי אני אשתתף בעוד עשרות דיונים כאלה

אליהו גבאי:  זה יום עצוב כי כרגע דיברו על דוח ראש הממשלה, ודוח ראש הממשלה לא יפורסם

אליהו גבאי:  אני יכול להגיד לך חד-משמעית שהוא לא יפורסם

ישראל אייכלר: למה?      

אליהו גבאי: מכיוון שהוא לא תוקצב

אליהו גבאי:  בדוח ראש הממשלה יש שלושה מרכיבים רציניים מאוד שעם חלקם אנחנו מסכימים ועם חלקם לא

אליהו גבאי:  אבל דוח ראש הממשלה מתייחס לכך שצריך לתת תמריץ לעובדים, והתמריץ הזה לא ייתן כי הוא לא תוקצב, ואם הוא לא יתוקצב אז לא יהיה דוח, והדוח הזה ייגנז כמו כל שאר הדוחות

אליהו גבאי:  לפני כשבע שנים ישבתי פה עם אילן גילאון ז"ל והוא זעק וצעק וביקש עזרה מהמדינה, ממשרד הבריאות, ממשרד החינוך

אליהו גבאי:  לא יעזור אם המדינה לא תעשה מעשה רציני

אליהו גבאי:  אנחנו כרגע בשעת חירום

אליהו גבאי:  בשבוע שעבר הייתי בסיור בגנים – גם בגן "און" בצהלה וגם בבני-ברק במעון של "אוהל שרה", ואני רוצה להגיד בפני כולם – שבוע לא ישנתי אחרי מה שראיתי בבני-ברק

אליהו גבאי:  מה שראיתי בגן הזה לא ראיתי מעולם

אליהו גבאי:  אני איש מקצוע, אני פיזיותרפיסט בהכשרה שלי, 35 שנה – מעולם לא נתקלתי במראות האלה, ואני מציע לכולם לנסוע ולראות, ואז אולי מישהו יתעשת במדינה הזאת ויקום ויעשה

ישראל אייכלר: אין שם קלינאי תקשורת?      

אליהו גבאי: אין שם קלינאי תקשורת

אליהו גבאי:  יש שם ילדים שזורקים על הרצפה בגלל שאין מטפלים

אליהו גבאי:  הם זורקים ומרוחים על הרצפה, וזאת אשמת המדינה

אליהו גבאי:       לסיום טרי מאתמול בערב – השכנה שלי היא מנהלת בית ספר לחינוך מיוחד "בלקין" בראשון לציון

אליהו גבאי:  היא מנסה לגייס פיזיותרפיסטים וקלינאית תקשורת כי קלינאית התקשורת עזבה אותה עכשיו; כי בחינוך המיוחד משלמים 60 שקלים ברוטו

אליהו גבאי:  היא לא מוכנה לעבוד בתנאים האלה והיא קמה ועזבה

אליהו גבאי:  היא אפילו לא הודיעה שום דבר

אליהו גבאי:       דבר נוסף ואחרון – לדעתי, צריך להפקיע את כל נושא מטפלי מקצועות הבריאות במשרד החינוך

אליהו גבאי:  לא ייתכן שמשרד החינוך שאין לו שום מושג - -     

ישראל אייכלר: אז למי לתת את זה?      

אליהו גבאי: לתת את זה למשרד הבריאות, לתת את זה לאנשים שמבינים בבריאות ולא להשאיר את זה

ישראל אייכלר: לכאורה זאת פעולה בריאותית ולכן נותנים לקופות החולים

אליהו גבאי: האחיות בבתי הספר, לדוגמה, לא שייכות למשרד החינוך, הן שייכות למשרד הבריאות

קריאה: משרד הבריאות לא משלם סכומים גבוהים יותר

אליהו גבאי: משרד החינוך בהסכם האחרון שלו עם גברת יפה בן-דוד לא התייחס למקצועות הבריאות

ישראל אייכלר: תודה רבה, אלי

ישראל אייכלר:  אנחנו רוצים לשמוע את תשובות קופות החולים ואת משרד ראש הממשלה

ישראל אייכלר:  משרד ראש הממשלה, בבקשה

רותם אליהו: אני מאגף ממשל וחברה במשרד ראש הממשלה

רותם אליהו:  זה דיון מאוד חשוב, ואני שמחה להיות חלק ממנו

רותם אליהו:  אנחנו רואים חשיבות מאוד גדולה לנושא הזה באופן כללי ובפרט לטיפול בפערי כוח האדם במקצועות הבריאות ובקלינאות תקשורת כחלק מכך

רותם אליהו:       כמו שכבר נאמר פה בהמשך להחלטת הממשלה שהייתה בנושא אנחנו ריכזנו ועדה בין-משרדית שבחנה סוגיה רחבה של פערי כוח אדם במקצועות הבריאות ואת הצעדים לצמצומם

רותם אליהו:  זה היה, כמובן, בשיתוף כל משרדי הממשלה והגורמים המקצועיים הרלוונטיים מתוך הממשלה

רותם אליהו:  אני אציין שעבודת הוועדה הזאת התבססה על דוח קודם שפרסמנו בנושא

רותם אליהו:       הדוח הזה שגם נעשה בשיתוף כל הגורמים הרלוונטיים אישש את קיומם של פערי כוח אדם במקצועות הבריאות

רותם אליהו:  הוועדה הנוכחית בחנה מכלול של צעדים בשלושה צירים מרכזיים: הראשון, הגדלת היצע כוח האדם, השני היה הגברת האטרקטיביות של העבודה במגזר הציבורי, והשלישי היה הגברת היעילות במסגרות השירות הציבורי

רותם אליהו:  דוח הוועדה יציג עקרונות מקצועיים בכל ההיבטים האלה שמוסכמים על כלל הצדדים

רותם אליהו:       אני אציין לגבי השאלות שעלו פה שעבודת הוועדה הושלמה; עקרונות הדוח הוסכמו על כלל הגורמים השותפים, ואנחנו נמצאים בשלבים אחרונים של אישור וחתימה סופיים

רותם אליהו:  במקביל ובהמשך למה שנאמר פה אנחנו מתכוונים לצאת לבחינה על איגום משאבים לטובת יישום ההמלצות

רותם אליהו:  אנחנו רואים חשיבות גדולה לנושא הזה

אליהו גבאי: מתי? עוד שנתיים? עוד שלוש? התור רק יגדל

רותם אליהו: אנחנו עובדים על זה

ישראל אייכלר: המילה "מתי" מספיק חזקה

ישראל אייכלר:  לא צריך להוסיף

רותם אליהו: האישורים הסופיים וההסכמה על העקרונות קרו ממש לאחרונה

רותם אליהו:  ההחלטה שאנחנו מתכוונים לצאת לאיגום משאבים היא גם ממש טרייה - -     

אסנת סגל: יש תקצוב?       

יואב קיש: - - - לתת לוועדה לקצוב בזמן את עבודת משרד ראש הממשלה ולעקוב אחרי זה

ישראל אייכלר: אני יכול לבקש יותר: לפני שיחתמו, ידפיסו ויכרכו וישלחו להפצה הוועדה רוצה העתק במחשב, אם אפשר תוך שבוע-שבועיים, על מה שכבר יש

רותם אליהו: כשהדוח יאושר וכשנסיים את השלבים האלה של האישור הסופי - -     

ישראל אייכלר: את מדברת על מסגרת של שבועיים?     

רותם אליהו: אני מדברת על השבועות הקרובים

רותם אליהו:  אני לא יכולה לנקוב בתאריך מדויק

ישראל אייכלר: אני כן יכול

ישראל אייכלר:  אני רוצה תוך שבועיים לקבל מכתב

ישראל אייכלר:  או שיהיה כתוב שם: "אין לנו תשובה"; או שיהיה כתוב שם: "זה הטיוטה"; או שיהיה כתוב: "זה החתום"

ישראל אייכלר:  איך שתבחרו

ישראל אייכלר:  אבל אנחנו רוצים תשובה כי הציבור שבא לפה רוצה לדעת תשובה, וגם אנחנו רוצים להשיב לציבור מה יש לנו ומה אין לנו עדיין

אליהו גבאי: אדוני היושב-ראש, התקציב עבר

אליהו גבאי:  זה לא יתוקצב השנה ולא בשנה הבאה

אליהו גבאי:  התקציב עבר

ישראל אייכלר: אלי, אתה רוצה להתווכח איתם? יש בחוץ חצר גדולה

יונתן מישרקי: אם הממשלה רוצה היא יודעת לעשות איגום משאבים גם מתוך - - -     

ישראל אייכלר: ד"ר טייטלבאום מקופת חולים מאוחדת, בבקשה

ישראל אייכלר:  יש לי שאלה אחת: למה אתם לא נותנים החזרים?      

ריקי טייטלבאום-סוויד: אנחנו נותנים החזרים

יהודית דרורי: זאת לא שאלה רלוונטית

ישראל אייכלר: השאלה שלי לא רלוונטית? אני יושב פה כדי לשאול את השאלות שאני מבין, נכון? אז השאלה שלי נוגעת להרבה מאוד הורים שצריכים החזרים

יהודית דרורי: - - - משרד החינוך

ישראל אייכלר: זה את חושבת

ישראל אייכלר:  הם חושבים שהם צריכים לקבל את זה בקופה

יהודית דרורי: הם לא רוצים – תשאל את הגברת

ישראל אייכלר: אני צריך להסביר את עצמי: במקרה שאין קלינאית בגן שפה, והיא הלכה לפרטי ונאלצה לשלם והיא רוצה החזר – עכשיו הבנת את שאלתי?      

יהודית דרורי: כן

ישראל אייכלר: עכשיו אני רוצה תשובה מהמאוחדת בשם כל הקופות

ריקי טייטלבאום-סוויד: לא, אני מדברת בשם המאוחדת

ישראל אייכלר: אז הקופה שלכם – אתם נותנים החזרים?      

ריקי טייטלבאום-סוויד: אני לא יודעת מה הקופות האחרות – אנחנו נותנים החזרים

ריקי טייטלבאום-סוויד:  אנחנו פחות אוהבים את ההחזרים שאין לנו שום שליטה על מה שקורה בטיפול והמבוטח צריך להשתתף בסוף – כי כמו ששמענו זה עלות של 400 ואנחנו נותנים את העלות של הסל שזה 230 ומשהו

ריקי טייטלבאום-סוויד:  אז יש פה דלתא

ישראל אייכלר: יש החזר של 230?   סליחה שאני ממהר, אני רוצה לעבור לשירותי בריאות כללית

יונתן מישרקי: סליחה, רק שנייה

יונתן מישרקי:  אני רוצה להבין: על מה המסמכים כשאתם יודעים שאין קלינאית תקשורת בגן?      

ישראל אייכלר: אתה יודע שהשעה היא שתי דקות לסיום

ישראל אייכלר:  אני מבטיח לך שברגע שאני מסיים אתה ואני נשאל את השאלה

ישראל אייכלר:       בריאות כללית, בבקשה, אתם נותנים החזרים?      

דורון שמואלי: אני נוירולוגית ילדים ואני אחראית על התפתחות הילד בשירותי בריאות כללית

דורון שמואלי:  אנחנו נותנים הרבה מאוד החזרים

דורון שמואלי:  ההחזרים הרסו את השירות הציבורי - -     

קריאות: נכון

דורון שמואלי: - - הם לא פתרון לשום דבר, אלא רק מעודדים יותר ויותר עבודה פרטית

דורון שמואלי:  הם מעודדים מעבר של הקלינאיות מהשירות הציבורי אל השירות הפרטי

ישראל אייכלר: אני מסכים עם מה שאת אומרת, כולנו מסכימים עם מה שאת אומרת

ישראל אייכלר:  אני מדבר על ברירת מחדל

קריאות: - - -     

ישראל אייכלר: היות שיש מחדל חמור מאוד כפי ששמענו פה אז שמעתי שאתם נותנים החזרים

קריאות: - - -     

ישראל אייכלר: לא להפריע כי אני עומד לסיים

ישראל אייכלר:  מכבי שירותי בריאות, בבקשה

אסנת סגל: זה נורא נחמד להטיף לנו כשהרופאים עושים מה שהם רוצים בשירות הפרטי

ישראל אייכלר: טלי קויפמן, בבקשה

ישראל אייכלר:  בקצרה מה שאת יכולה להוסיף על מה שלא נאמר לגבי ההחזר

טלי קויפמן: אני מסכימה עם כל מה שאמרו פה קודמותיי מקופות החולים

טלי קויפמן:  ההחזרים האלה הם לא הפתרון; הפתרון הוא השכר ולהביא קלינאיות חזרה למגזר הציבורי

ישראל אייכלר: שאלה קצרה ללאומית – גם אתם נותנים החזרים?       

מאיה טסלר: כן, אנחנו נותנים החזרים

ישראל אייכלר: אני רוצה לשאול את משרד החינוך – מי ממשרד החינוך? מה את עונה על מה שסיפרו כאן לגבי התלאות של הקלינאיות?      

פנינה אלתר: אני מזדהה עם רוב הדוברים, למעט עם אלי גבאי שאני כבר אענה לו באופן נקודתי

פנינה אלתר:  אני מזדהה עם החסר, כל המגזר הציבורי בבעיה

פנינה אלתר:  אנחנו מודעים לזה

פנינה אלתר:  אני גם רק לספר מה אנחנו עושים למען זה כי אנחנו עושים מספר דברים

פנינה אלתר:  אבל אני רוצה להבהיר משהו כי הפוקוס היה פה על גני התקשורת

פנינה אלתר:  החסר שלנו במערכת החינוך הוא במורים מטפלים בכלל המוגבלויות, לא רק קלינאיות תקשורת

ישראל אייכלר: אנחנו ממוקדים בקלינאיות תקשורת

ישראל אייכלר:  בדיון הבא נדבר על החינוך

פנינה אלתר: אבל - - - בעוד מוגבלויות

פנינה אלתר:       דווקא בגני התקשורת יש שותפות של משרד החינוך ושל משרד הבריאות

פנינה אלתר:  השירות הטיפולי בגנים שלנו ניתן גם על ידי משרד החינוך וגם על ידי משרד הבריאות באמצעות הטב"ם – טיפול בריאותי מקדם

פנינה אלתר:  זאת אומרת כשאתם אומרים שאין מטפלים בגן – משרד הבריאות נמצא בתוך הגנים, זה שירות משותף של שני הגופים, ואי אפשר לומר שזה רק משרד החינוך

פנינה אלתר:  אני לא יודעת מה מצבן של העמותות המקצועיות הזכייניות, וגם להן אין מספיק מטפלים

פנינה אלתר:  אז יש פה שותפות של שני המשרדים

ישראל אייכלר: תוכלו לתת לוועדה בכתב ובמייל את כל הפריסה שהיית רוצה להגיד פה?      

פנינה אלתר: כן, יש חוזר

פנינה אלתר:  אני חייבת לציין שאמנם המטפלים בהסכמי השכר האחרונים לא הוגדרו במדויק אבל כל המטפלים, ככל עובדי ההוראה, מקבלים העלאה ניכרת בשכר בדגש על מטפלי הוראה חדשים - -     

קריאה: רק החדשים

פנינה אלתר: - - ולא רק - -      

קריאה: אני קיבלתי העלאה של תשעה שקלים

ישראל אייכלר: אתם לא רואים את השעון

ישראל אייכלר:  השעה 11:00 ואסור להפר את תקנון המליאה

קריאות: - - -     

ישראל אייכלר: אני מסכם את הדיון: אני מבקש בכתב את הדברים שלך, ואם את רוצה נעלה את זה לאתר

פנינה אלתר: נעשה עוול נוראי לעבודה הסופר-מקצועית של המטפלים במערכת החינוך

פנינה אלתר:  זה אחד הדברים שכשמטפלים אומרים למה הם רוצים לעבוד במערכת החינוך – זה בגלל הפיתוח המקצועי הייחודי החינמי, ואני אתן לך הרבה פוסטים של הרבה מאוד מטפלים

פנינה אלתר:  אז את זה אני רוצה לקחת בצד

אליהו גבאי: אני לא עשיתי - - -     

ישראל אייכלר: תודה רבה

אסנת סגל: אני רואה שמהנדסים מוצאים יפה עבודה

ישראל אייכלר: אני רוצה להודות לכל מי שהשתתפו

ישראל אייכלר:  מי שיש לו עוד מה להגיד יכול לשלוח לנו מייל לוועדה, ואנחנו נקרא את זה

קריאה: רק שנדע שבייביסיטר בת 15 מקבלת יותר מאיש טיפול

קריאה:  זה ביזיון

קריאה:  בייביסיטר בת 15 מקבלת יותר ממני

ישראל אייכלר: תודה רבה

ישראל אייכלר:  הישיבה הזאת נעולה